Държавен вестник, бр. 83, 2000 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  83
през което ползват неплатен отпуск, с осигури-
телни вноски за сметка на държавния бюджет
в размера за фонд “Пенсии” върху двукратния
размер на минималната работна заплата за
съответния период.”
§ 8. В чл. 14 думите “работещи по трудови
правоотношения” се заличават.
§ 9. В чл. 15 думите “трудово възнагражде-
ние” се заменят с “възнаграждението”.
§ 10. Създава се чл. 16:
“Чл. 16. Лицата, изпратени на работа в чуж-
бина от български посредник, могат да се оси-
гуряват за своя сметка, като писмено деклари-
рат пред изпращащия посредник, който дейст-
ва като осигурител за лицето, желанието да се
осигуряват за инвалидност поради общо забо-
ляване, за старост и за смърт върху избран оси-
гурителен доход от 2 до 10 минимални работни
заплати за страната. На осигурените лица, за
които са внесени осигурителните вноски, се
издава осигурителна книжка чрез осигурителя.”
§ 11. В § 2 от преходните и заключителните
разпоредби цифрата “5” се заменя с “6”.
Министър-председател: Иван Костов
Главен секретар на Министерския съвет:
Елиана Масева
58418
ПОСТАНОВЛЕНИЕ № 201
ОТ 29 СЕПТЕМВРИ 2000 Г.
за приемане на Наредба за поддържане и функ-
циониране на регистър БУЛСТАТ и за взаимо-
отношенията му с други регистри и инфор-
мационни системи
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за поддър-
жане и функциониране на регистър БУЛСТАТ
и за взаимоотношенията му с други регистри и
информационни системи.
Заключителна разпоредба
Параграф единствен. Отменя се Постанов-
ление № 206 на Министерския съвет от 1995 г.
за утвърждаване на Правилник за реда и начи-
на на изграждане, поддържане, актуализиране
и използване на Единния държавен регистър на
стопанските субекти “БУЛСТАТ” в Република
България (ДВ, бр. 99 от 1995 г.).
Министър-председател: Иван Костов
Главен секретар на Министерския съвет:
Елиана Масева
НАРЕДБА
за поддържане и функциониране на регистър
БУЛСТАТ и за взаимоотношенията му с други
регистри и информационни системи
 Раздел I
Предмет
Чл. 1. С наредбата се уреждат редът и начи-
нът за поддържане и използване на Единния
регистър за идентифициране на стопанските и
други субекти, осъществяващи дейност на те-
риторията на Република България, наричан по-
нататък “регистър БУЛСТАТ”, и на взаимоот-
ношенията на регистър БУЛСТАТ с други ре-
гистри и информационни системи.
Раздел II
Регистрация в БУЛСТАТ
Чл. 2. (1) Регистрацията се извършва в служ-
бите за регистрация в регистър БУЛСТАТ, на-
миращи се в централното управление, в Нацио-
налното статистическо бюро (НСБ) и в терито-
риалните статистически бюра (ТСБ) на Нацио-
налния статистически институт (НСИ), разпо-
ложени в областните центрове по седалището,
съответно по постоянния адрес на субектите.
(2) Служби за регистрация в регистър
БУЛСТАТ могат да бъдат откривани и в окръж-
ните съдилища след писмено изразено съгласие
от председателя на съответния окръжен съд.
Чл. 3. (1) За регистрация в регистър БУЛСТАТ
субектите съобразно своя статут представят:
1. юридическите лица:
а) заверен от съда препис от съдебното реше-
ние за вписване в съответния съдебен регистър;
б) нормативен, съответно административен
акт за създаването им, и акт, определящ лице-
то, което ги представлява и/или управлява;
в) утвърден от Министерския съвет устав на
изповеданието и удостоверение за регистрация
по чл. 16 от Закона за изповеданията;
2. едноличните търговци—заверен от съда
препис от съдебното решение за вписване в
търговския регистър;
3. клоновете на чуждестранни банки, чуж-
дестранни застрахователи и чуждестранни лица
по чл. 7 от Закона за чуждестранните инвести-
ции—заверен от съда препис от съдебното ре-
шение за вписване в търговския регистър;
4. търговските представителства на чуждест-
ранни лица по чл. 6 от Закона за чуждестранни-
те инвестиции—документ за регистрация в Бъл-
гарската търговско-промишлена палата (БТПП);
5. физическите лица по чл. 2 от Търговския
закон, които са осигурители—попълнено иска-
не за регистрация по образец—приложение
№ 1, и документ, удостоверяващ правото за из-
вършване на съответната дейност, когато та-
къв се изисква от закона;
6. гражданските дружества по чл. 357 от За-
кона за задълженията и договорите—дружест-
вения договор;
7. други субекти извън посочените в т. 1—6,
които са осигурители—документи за легитима-
ция и/или доказващи извършването на определе-
на дейност, когато такива се изискват от закона;
8. клоновете и поделенията на субектите по
т. 1, 2 и 7:
а) заверен от съда препис от съдебното реше-
ние за вписване в съответния съдебен регистър;
б) нормативен, съответно административен
акт за създаването им, и акт, определящ лице-
то, което ги представлява и/или управлява.